**Latvijas Republikas Saeimas**

**Mandātu, ētikas un iesniegumu komisijas pārskats**

**par saņemtajiem iesniegumiem Saeimas Sabiedrisko attiecību birojā**

**laika posmā** **no 2012.gada 1.aprīļa līdz** **2012.gada 30.aprīlim**

|  |  |
| --- | --- |
| **Saņemti iesniegumi**  |  |
| kopskaitā | **955** |
|  individuālie  | 383 |
|  kolektīvie  | 567 |
|  anonīmie | 5 |
|  |  |
| **Saņemto iesniegumu tematika** |  |
| Likumdošanas priekšlikumi | 620 |
| Viedokļi | 97 |
| Sūdzības | 57 |
| Informācijas pieprasījumi | 19 |
| Dažādi iesniegumi | 162 |
|  |  |
| **Iesniegumu saņemšanas veidi** |  |
| Personīgi | 92 |
| Pa pastu | 801 |
| Pa e-pastu *info@saeima.lv* | 61 |
| Pa faksu | 1 |
|  |  |
| **Saņemto iesniegumu adresāti** |  |
| Saeima | 37 |
| Saeimas Prezidijs | 2 |
| Deputāti | 2534 |
| Frakcijas | 43 |
| Komisijas | 52 |
| Struktūrvienības | 78 |
|  |  |
| **Valoda** |  |
| Latviešu valoda | 930 |
| Svešvalodas | 25 |
|  |  |
| **Sagatavotas** **atbildes** | **88** |
|  tajā skaitā kompetentajām institūcijām pārsūtīti iesniegumi  | 8 |
|  |  |
|  |  |

Mandātu, ētikas un iesniegumu komisijas

priekšsēdētājsVitālijs Orlovs

|  |  |
| --- | --- |
| **Tematika** | **Saņemto iesniegumu skaits** |
| **I. Likumdošanas priekšlikumi** | **620** |
|  |  |
| **Budžeta un finanšu (nodokļu) jautājumi**  | **1** |
| Nodokļu maksātāju asociācija aicina grozīt likumu „Par nodokļiem un nodevām” attiecībā uz to subjektu loku, kuriem nodokļu administrācija ir tiesīga sniegt informāciju par citām personām bez attiecīgā nodokļu maksātāja piekrišanas, iekļaujot šajā lokā sertificētus administratorus. |  |
| **Juridiskie jautājumi**  | **10** |
| Latvijas Lielo pilsētu asociācija atbalsta ieceri likumprojektā „Oficiālo publikāciju likums” noteikt par valsts pienākumu normatīvo aktu un citas oficiālās informācijas publicēšanu un bezmaksas piekļuvi sistematizētiem un konsolidētiem tiesību aktiem.Latvijas Audžuģimeņu biedrība izsaka viedokli par likumprojektu „Oficiālo publikāciju likums”, paužot atbalstu laikrakstam „Latvijas Vēstnesis”, kura loma valsts informācijas sniegšanā un skaidrošanā būtu jānostiprina ar likumu, jo valstij jānodrošina, lai būtu brīvi pieejama objektīva un nepastarpināta informācija par valstī notiekošajiem procesiem, spēkā esošajiem tiesību aktiem un to izmaiņām.Latvijas Pašvaldību savienība aicina likumprojektā „Oficiālo publikāciju likums” aizstāt 18.panta otrajā daļā vārdus „no valsts budžeta finansētās valsts iestādes” ar vārdiem „no valsts vai pašvaldību budžeta finansētās valsts un pašvaldību iestādes”.Latvijas Darba devēju konfederācija sniedz priekšlikumus likumprojektam „Oficiālo publikāciju likums”, norādot, ka Tieslietu ministrijai jābūt oficiālo publikāciju pārzinei un turētājai, kā arī publikāciju uzturēšanas un pieejamības izmaksas jāsedz no valsts budžeta. Nodokļu maksātāju asociācija sniedz priekšlikumu likumprojektam „Grozījumi Kriminālprocesa likumā” saistībā ar interešu konflikta nepieļaujamību kriminālprocesā.Latvijas Administratīvo tiesnešu biedrība izsaka viedokli par vienotu kārtību, kādā būtu izskatāmas tiesu varas amatpersonu disciplinārlietas, norādot, ka nav efektīvi nodot zvērinātu advokātu, notāru, tiesu izpildītāju un prokuroru pārkāpumu lietu izskatīšanu Senātam; uzskata, ka diskutējami jautājumi ir disciplinārsoda uzlikšanas noilguma minimālais termiņš un Disciplinārtiesas locekļu skaits; kā arī pauž atbalstu tam, ka Tiesnešu disciplinārkolēģijas lēmumiem jābūt publiski pieejamiem bez ierobežojumiem, kā arī ierosina atcelt tiesneša imunitāti pret administratīvo atbildību.1991.gada barikāžu dalībnieku Mārupes biedrība aicina izdarīt grozījumus likumprojektā „Grozījumi Valsts apbalvojumu likumā” attiecībā uz barikāžu dalībnieku piemiņas zīmju piešķiršanu un norāda, ka daudzi barikāžu dalībnieki palikuši bez šā apbalvojuma, tāpēc lūdz izvērtēt 1991.gada barikāžu dalībnieka piemiņas zīmes kārtības atjaunošanas iespēju, kamēr visi barikāžu dalībnieki nav apzināti un apbalvoti.Privātpersona sniedz priekšlikumus likumprojektiem „Grozījumi Civillikumā” un „Grozījumi Civilstāvokļa aktu likumā” attiecībā uz jaundzimušo bērnu un viņu īsto un patieso vecāku reģistrāciju, kas saistīta ar tiesību aktos noteikto paternitātes atzīšanu un vecāku reģistrēšanas kārtību.Ieslodzītais norāda uz nepilnībām likumprojektā „Grozījumi Latvijas Sodu izpildes kodeksā”, kas ierobežo iespējas tikt pārceltam no slēgta tipa cietuma uz atvērta tipa cietumu. |  |
| **Cilvēktiesību un sabiedrisko lietu jautājumi**  | **6** |
| Latvijas Kultūras darbinieku arodbiedrība pauž viedokli, ka plānotā Latvijas Televīzijas un Latvijas Radio apvienošana ir sasteigta, turklāt nav pietiekami izvērtēti trīs iespējamie apvienošanas modeļi, kā arī neatbalsta vienota ziņu dienesta un redakcijas modeļa izveidi, jo tādejādi var rasties informācijas monopolizācijas risks.VSIA „Latvijas Radio” arodbiedrība iebilst pret jauna elektroniskā sabiedriskā medija izveidi un apvienošanos ar Latvijas Televīziju, jo šobrīd Latvijas Radio sniedz kvalitatīvu pakalpojumu, bet sasteigta lēmuma pieņemšana radītu informācijas monopolizācijas, radio kā unikāla elektroniska medija, radio zīmola un unikālās ierakstu studijas zaudēšanas riskus, kā arī novestu pie nelietderīgas līdzekļu izmantošanas.Biedrība „Asociācija Ģimene” norāda uz demogrāfijas problēmām Latvijā, lielo šķirto ģimeņu un abortu skaitu, tāpēc aicina izstrādāt ģimenes atbalsta un aizsardzības likumu, noteikt demogrāfijas atbalsta politiku par ilgtermiņa prioritāti Nacionālajā attīstības plānā un palielināt finansējumu demogrāfijas politikas īstenošanai, ieviest atbalsta un nodokļu atvieglojumu sistēmu ģimenēm ar bērniem, izvērtēt atbalsta pasākumus bērniem, kuru vecāki atrodas ārzemēs, un īstenot reemigrācijas politiku.Jāņa Čakstes Demokrātijas un ilgtspējīgas attīstības biedrība aicina izdarīt grozījumus Bērnu tiesību aizsardzības likumā, nosakot, ka ikvienam bērnam no ieņemšanas brīža ir tiesības uz dzīvības un attīstības aizsardzību. Audiovizuālo mediju piedāvājuma kritikas biedrība „Ētikas tilts Latvijā” aicina skaidrot sabiedrībai ekrānmediju specifiku un virtuālās vardarbības sekas, sagatavojot informatīvos materiālus visām paaudžu grupām, ekrānmediju pārraudzības nolūkos izveidot neatkarīgu ētikas komisiju pie Nacionālās elektronisko plašsaziņas līdzekļu padomes, izstrādāt likumu, kas aizliedz Latvijā tirgoties ar vardarbību saturošiem audiovizuālajiem produktiem. |  |
| **Izglītības, kultūras un zinātnes jautājumi**  | **32** |
| Kruķu pamatskola, Maltas pirmsskolas izglītības iestāde „Dzīpariņš”, Dzērves pamatskola, Saldus pirmsskolas izglītības iestāde „Pasaciņa”, Jelgavas 3.pamatskola, Smiltenes Trīs pakalnu sākumskola, Rēzeknes 1.vidusskolas pirmorganizācija, Stalbes vidusskola, Dobeles Amatniecības un vispārizglītojošās vidusskolas pirmorganizācija, Saldus pamatskola, Kocēnu pagasta pirmsskolas izglītības iestāde „Auseklītis”, Dauguļu speciālā internātpamatskola, Rēzeknes speciālās pirmsskolas izglītības iestāde „Rūķītis”, Ventspils vakara vidusskola, Jelgavas pilsētas pašvaldības pirmsskolas izglītības iestāde „Kamolītis”, Uļjanovas pirmsskolas izglītības iestāde „Skudriņa”, Lejasciema vidusskolas arodbiedrība, Rēznas pamatskola, Bērzgales pirmsskola un Liepājas Centra sākumskola atbalsta Latvijas Izglītības un zinātnes darbinieku arodbiedrības prasības ar 2012.gada 1.septembri par 10 procentiem palielināt pedagogu zemākās mēneša darba algas likmes, atbilstoši par 10 procentiem palielinot valsts budžeta mērķdotāciju pašvaldībām, ar 2013.gada 1.janvāri palielināt finansējumu pedagogu, t.sk. akadēmiskā personāla, kā arī zinātnisko institūciju darbinieku darba samaksai vēl par 10 procentiem, uzsākt sarunas ar Izglītības un zinātnes ministriju un Finanšu ministriju, lai nodrošinātu minēto prasību izpildi un pedagogu darba samaksas turpmākās paaugstināšanas grafiku, kā arī nodrošināt Zinātniskās darbības likumā noteiktu zinātnes pieauguma kārtību. (433 paraksti)Augstākās izglītības kvalitātes novērtēšanas centrs, kas veic lielākās daļas Latvijas augstākās izglītības iestāžu un to studiju programmu akreditāciju, aicina piešķirt vismaz daļēju finansējumu no valsts budžeta tā darbības nodrošināšanai un dalībai starptautiskās organizācijās.Latvijas Pedagogu dome izsaka priekšlikumu atjaunot Izglītības inovācijas fonda likumu un paredzēt tam atbilstošu finansējumu 2013.gada valsts budžetā.VSIA „Rīgas pārtikas ražotāju vidusskola” vecāku padome aicina pēc iespējas ātrāk izskatīt likumprojektu „Grozījumi Profesionālās izglītības likumā”, jo, kamēr nav pieņemts likums, nav iespējams skolai dot nosaukumu, kas raksturotu visas tajā apgūstamās specialitātes. |  |
| Biedrība „Kustība par latvisku kultūru izglītībā” pauž uzskatu, ka jāpārskata repertuārs, kas paredzēts skolu koriem skatēs un reģionālajos svētkos visā Latvijā, un jānodrošina, lai dziesmu tekstos būtu atspoguļotas latviskas un garīgas vērtības.Zemessardzes veterānu kultūras un sporta komiteja pauž viedokli par to, cik svarīgi skolās ir nodrošināt jauniešu patriotisku audzināšanu un fizisku sagatavotību, tāpēc aicina sporta nodarbības turpmāk saukt par fiziskās audzināšanas stundām un realizēt obligāto fiziskās audzināšanas programmu, kā arī organizēt skolās ierindas skates, iesaistot Zemessardzes veterānus.**Valsts pārvaldes un pašvaldību jautājumi** | **9** |
| Latvijas Raidorganizāciju asociācija uzskata, ka Saeimas Valsts pārvaldes un pašvaldības komisija nav ņēmusi vērā vairākas nevalstisko organizāciju un industrijas pārstāvju iebildes par piedāvāto likumprojekta „Priekšvēlēšanu aģitācijas likums” grozījumu ietekmi uz mediju tirgu un pilsoņu pamattiesību ievērošanu un ka piedāvātie grozījumi vājinās elektronisko mediju industriju Latvijā, ja netiks skatīti kontekstā ar Elektronisko plašsaziņas līdzekļu likumu, kā arī iesaka aizliegt priekšvēlēšanu reklāmu visos medijos nedēļu pirms vēlēšanām.VSIA „Latvijas Televīzija” sniedz viedokli par likumprojektu „Priekšvēlēšanu aģitācijas likums” saistībā ar aizliegumu izvietot priekšvēlēšanu aģitācijas materiālus sabiedriskajā televīzijā, raidlaika sadalījumu laika nogriežņos, redakcionālo brīvību, organizējot diskusijas, kā arī norāda, ka jāmaina sabiedriskā medija finansēšanas modelis. VSIA „Latvijas Radio” aicina izdarīt grozījumus likumprojektā „Priekšvēlēšanu aģitācijas likums” attiecībā uz priekšvēlēšanu aģitācijas izvietošanu, priekšvēlēšanu diskusiju organizēšanu un finansēšanu sabiedriskā pasūtījuma ietvaros un norāda, ka sabiedriskie elektroniskie plašsaziņas līdzekļi ir redakcionāli neatkarīgi.Sabiedriskās politikas centrs „Providus” atbalsta ieceri likumprojektā „Priekšvēlēšanu aģitācijas likums” aizliegt politisko reklāmu elektroniskajos plašsaziņas līdzekļos, sevišķi televīzijā, un reformēt priekšvēlēšanu raidlaika sadales sistēmu.AS „Latvenergo” vērš uzmanību uz problēmām likumprojektā „Grozījumi likumā „Par valsts un pašvaldību finanšu līdzekļu un mantas izšķērdēšanas novēršanu””, norādot, ka nomas maksas apmēra publiskošana var novest pie kapitālsabiedrības ienākumu samazinājuma, bet informācijas publicēšanas termiņš – 10 darba dienas pirms līguma noslēgšanas – praksē būtu grūti izpildāms.Latvijas Lielo pilsētu asociācija izsaka viedokli par problēmām lēmējvaras un izpildvaras nošķiršanu pašvaldībās un norāda, ka kategoriska nošķiršana pašvaldībās nav atbalstāma, jo līdzšinējais tiesību aktos noteiktais regulējums ir sabalansēts un pietiekams.Dzīvokļu īpašnieku kooperatīvā sabiedrība „Lasis 1357” attiecībā uz grozījumiem normatīvajos aktos par komunālo maksājumu un apsaimniekošanas maksas piedziņu aicina noteikt, ka apsaimniekotāja piekrišana nepieciešama ne tikai pārdošanas, bet arī ieķīlāšanas gadījumā, turklāt ierosina Civilprocesa likuma pārejas noteikumos ieviest normu, ka vismaz 20 procenti no pārdotās ķīlas vai parāda summas, ja tā mazāka par 20 procentiem, ir jānovirza apsaimniekošanas un komunālo parādu segšanai.Privātpersona izsaka viedokli par denacionalizēto māju īrnieku situāciju Latvijā un aicina paātrināt Eiropas Sociālās hartas ratifikāciju, izskatīt iespēju izstrādāt denacionalizēto māju īrniekiem paredzētas kompensācijas mehānismu, vai arī grozīt likumu „Par palīdzību dzīvokļa jautājuma risināšanā” un 2013.gada budžetā atjaunot finansējumu dzīvokļa jautājuma risināšanai.Privātpersona ierosina ieviest izmaiņas likumos, lai novērstu iespējamos interešu konfliktu riskus pašvaldībās, jo aptuveni pusi novada domes deputātu ar pašvaldību saista tiešas vai pastarpinātas darba attiecības. |  |
| **Tautsaimniecības, agrārās, vides un reģionālās politikas jautājumi**Latvijas Apdrošināšanas brokeru asociācija sniedz priekšlikumus likumprojektam „Grozījumi Publisko iepirkumu likumā” par apdrošināšanas pakalpojumu publisko iepirkumu procedūru attiecībā uz apdrošināšanas brokera pakalpojumu izmantošanu un aicina noteikt pienākumu iepirkuma dokumentācijā norādīt apdrošināšanas brokera firmu un kopējo atlīdzības apmēru. | **12** |
| Latvijas Tirdzniecības un rūpniecības kamera sniedz priekšlikumus likumprojektam „Grozījumi Publisko iepirkumu likumā” un aicina noteikt, ka pretendentam ir tiesības iesniegt izziņu vai citu dokumentu par to, ka pasūtītāja iegūtā informācija neatbilst faktiskajai situācijai, ka pasūtītājs informē visus pretendentus par konkursa rezultātiem un lēmumu nosūta visiem pretendentiem, kā arī publicē savā mājaslapā, ka pasūtītājs sniedz pretendentam informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi piecu dienu laikā.Latvijas Sertificēto maksātnespējas procesa administratoru asociācija sniedz priekšlikumus likumprojektam „Grozījumi Komerclikumā” attiecībā uz sabiedrības likvidācijas procesu un norāda, ka tajā ir nepieciešams iesaistīt sertificētus maksātnespējas administratorus, kam ir likvidācijas procesa veikšanai nepieciešamās zināšanas, pieredze un resursi, turklāt likumā jāietver jautājums par likvidācijas izmaksu segšanu gadījumos, kad sabiedrībai nav mantas.Latvijas Ostu asociācija iebilst pret likumprojektu „Grozījumi Likumā par ostām” attiecībā uz ostu valdes darbību, līgumu slēgšanu ar komercsabiedrībām un aicina šo projektu neatbalstīt, tāpat norāda, ka likuma pieņemšana jāsaskaņo vienlaicīgi ar Eiropas Savienības jaunās ostu direktīvas pieņemšanu, lai likumā tiktu iestrādātas attiecīgās Eiropas ostu direktīvas normas.Latvijas Arhitektu savienības Jauno arhitektu apvienība izsaka viedokli par likumprojektu „Būvniecības likums” attiecībā uz būvspeciālistu sertificēšanas kārtību, norādot, ka prasības, kas noteiktas arhitektiem patstāvīgas prakses uzsākšanai, ir samērīgas un nepieciešamas, ka nav pieļaujama patstāvīgas prakses tiesību piešķiršana bez praktiskās pieredzes iegūšanas un profesionālās kompetences novērtēšanas un ka galvenie apstākļi, kas ierobežo patstāvīgas prakses iespējas un godīgu konkurenci, ir Latvijas valsts un pašvaldību iepirkumos izplatītā prakse iepirkt pakalpojumus par zemāko cenu, kā arī nesakārtotie Latvijas būvnormatīvi un standarti.Latvijas Dizaineru savienība aicina likumprojektā „Būvniecības likums” nostiprināt nepieciešamo nozares speciālistu kompetences līmeni un interjera un vides dizaina prasības gan attiecībā uz profesionālās izglītības sistēmu, gan pašu būvniecības procesu un uzskata, ka Būvniecības likumā ir jānostiprina statuss – būvspeciālists, kuram piemērojams atbildības līmenim atbilstošs saistītajos normatīvajos aktos noteikts regulējums.Daudzdzīvokļu mājas iedzīvotāji uzskata, ka likums „Par zemes reformu Latvijas Republikas pilsētās” un likums „Par valsts un pašvaldību dzīvojamo māju privatizāciju” diskriminē daudzdzīvokļu māju īpašniekus un īrniekus, ir pretrunā ar Latvijas Republikas Satversmi un Civillikumu, kā arī diskriminē daudzdzīvokļu māju iedzīvotājus salīdzinājumā ar likuma „Par zemes reformu Latvijas Republikas lauku apvidos” 12.panta subjektiem. Tādēļ iesnieguma parakstītāji aicina likuma „Par zemes reformu Latvijas Republikas pilsētās” 12.pantu izteikt līdzīgi likuma „Par zemes reformu Latvijas Republikas lauku apvidos” 12.pantam, pārskatīt zem daudzdzīvokļu mājām esošās zemes kadastrālo vērtību un paredzēt, ka zeme zem mājas tiek piesaistīta mājai, bet zemes īpašniekiem tiek kompensēta zemes vērtība vai arī dzīvokļu īpašniekiem tiek piešķirtas pirmpirkuma tiesības. Daudzdzīvokļu māju pārstāvji lūdz risināt problēmas, kas viņiem rodas sakarā ar zemes kadastrālās vērtēšanas nosacījumiem zem daudzdzīvokļu mājām un aicina izdarīt grozījumus Nekustamā īpašuma valsts kadastra likumā.  |  |
| **Sociālie, darba un veselības aizsardzības jautājumi** | **549** |
| Latvijas Darba devēju konfederācija neatbalsta likumprojektu „Grozījumi Darba likumā”, kas attiecas uz svešvalodas prasmju pieprasīšanas aizliegumu, un norāda, ka tas ierobežo darba devēja tiesības noteikt konkrētā amata pildīšanai nepieciešamās darbinieka prasmes.Latvijas Podologu biedrība aicina likumprojektā „Grozījumi Ārstniecības likumā” saglabāt podologa kā ārstniecības personas profesijas statusu atbilstoši iegūtajam kvalifikācijas līmenim.Latvijas Psihologu biedrība un Latvijas augstskolu pārstāvji neatbalsta Saeimas Sociālo un darba lietu komisijas likumdošanas iniciatīvu attiecībā uz psihologu sertifikāciju, jo nav skaidrs tās saturs, norise, kritēriji un uzraudzības kārtība, tāpēc ierosina izslēgt nodaļu par sertifikāciju no likumprojekta „Psihologu profesionālās darbības likums”.Valsts tiesu medicīnas ekspertīzes centrs iebilst pret tā iespējamo centra apvienošanu ar Tieslietu ministrijas Valsts tiesu ekspertīžu biroju un Valsts policijas Kriminālistikas pārvaldi, kuras rezultātā izveidotos vienots ekspertīžu centrs Tieslietu ministrijas pakļautībā, tāpēc lūdz atstāt Valsts tiesu medicīnas ekspertīzes centru kā tiešās valsts pārvaldes un ekspertīžu iestādi un neatkarīgu iestādi Veselības ministrijas pakļautībā, lai saglabātu visas līdzšinējās centra funkcijas un nepieciešamo profesionalitātes līmeni.Latvijas Tirgotāju asociācija informē par Alkoholisko dzērienu patēriņa mazināšanas un alkoholisma ierobežošanas rīcības plāna 2012. - 2014.gadam projektu, kas paredz alkoholisko dzērienu reklāmas aizliegumu vides reklāmas ietvaros un reklāmas laika ierobežojumu televīzijā, stipro alkoholisko dzērienu tirdzniecības aizliegumu tirgus teritorijās un degvielas uzpildes stacijās, specializētu veikalu un nodaļu izveidi alkoholisko dzērienu pārdošanai, turklāt asociācija aicina pagarināt alkoholisko dzērienu pārdošanas laiku valsts licencētās tirdzniecības vietās no pulksten 22.00 līdz 24.00.Latvijas Brīvo arodbiedrību savienība informē par uzsākto vēstuļu akciju, protestējot pret valdības nepamatoto lēmumu paaugstināt pensionēšanās vecumu no 2014.gada. (1906 paraksti)Latvijas Sociālo reformu biedrība pauž viedokli, ka likumprojekts „Grozījumi likumā „Par valsts pensijām”” ir sasteigts un nepārdomāts, kā arī neatbilst Eiropas Komisijas 2012.gada 16.februāra baltajai grāmatai „Atbilstīgu, drošu un saturīgu pensiju programmu”, un norāda, ka Latvijā atšķirībā no pārējām valstīm pensijas izmaksas periods ir ļoti īss, tāpat nav atrisināti nodarbinātības un veselības aprūpes pieejamības jautājumi, turklāt valdība nav iesniegusi grafiku par sociālās apdrošināšanas uzkrājumu norēķinu, tāpēc aicina noraidīt sasteigto ieceri par pensionēšanās vecuma celšanu no 2014.gada.Latvijas Darba devēju konfederācija iebilst pret likumprojektā „Grozījumi likumā „Par valsts pensijām”” iekļauto normu paaugstināt valsts vecuma pensijas iegūšanai nepieciešamo minimālo apdrošināšanas stāžu no 10 uz 20 gadiem, kā arī pret priekšlikumu no 2014.gada 1.janvāra izmaksāt piemaksas pie vecuma un invaliditātes pensijas par stāžu līdz 1995.gada 31.decembrim no valsts pamatbudžeta līdzekļiem. Liepājas metalurgu arodbiedrība sniedz priekšlikumus likumprojektam „Grozījumi likumā „Par valsts pensijām”” attiecībā uz pensijām ar atvieglotiem noteikumiem par darbu kaitīgos un smagos darba apstākļos.Ķekavas pensionāru biedrība „Polārblāzma” aicina atsākt par 300 latiem mēnesī mazāku pensiju indeksāciju ar 2012.gadu, atcelt piemaksu pensijām virs 500 latiem mēnesī, vairs nemaksāt Saeimas deputātiem pensiju 80 procentu apmērā no viņu darba algas, visas izdienas pensijas noteikt pagarinot izdienas periodu proporcionāli pensionēšanās vecuma paaugstinājumam.Privātpersona sniedz priekšlikumus likumprojektam „Grozījumi likumā „Par valsts pensijām”” un aicina noteikt, ka izdienas pensijas apmērs ir atkarīgs no atvaļinātā karavīra dienesta pakāpes, kā arī mainīt likuma pārejas noteikumus, kuru dēļ netiek maksāts par tiem gadiem, kuros dienēts Padomju Savienības Bruņotajos spēkos.Privātpersona aicina likumprojektā „Grozījumi likumā „Par valsts pensijām”” noteikt, ka pensionāriem, kas ir laulībā 30 un vairāk gadu, piešķirama vienādota ģimenes pensija – katram laulātajam puse no kopējās abiem aprēķinātās vecuma pensijas summas.Privātpersona izsaka viedokli par likumprojektu „Grozījumi likumā „Par valsts pensijām”” saistībā ar jauno kārtību, kādā vecuma pensija piešķirama vecākiem, kuri ne mazāk kā astoņus gadus rūpējušies par pieciem vai vairāk bērniem vai bērnu ar invaliditāti.Privātpersona norāda uz nepilnībām likumā „Par valsts pensijām”, proti, to, ka sociālās apdrošināšanas stāžam tiek pielīdzinātas mācības augstākajās mācību iestādēs, kā arī citās mācību iestādēs pēc vidējās izglītības iegūšanas, izslēdzot vidējās izglītības iegūšanu tehnikumos un tādējādi pārkāpjot tiesiskās vienlīdzības principu.Privātpersona pauž atbalstu pensionēšanās vecuma paaugstināšanai, jo tā ir iespēja palielināt darba stāžu, kā arī aicina pārskatīt to profesiju sarakstu, kurās pieļaujama ātrāka pensionēšanās.  |  |
| **Citi jautājumi** | **1** |
| Privātpersona aicina izdarīt grozījumus likumos attiecībā uz tādu sadzīviska rakstura strīdu risināšanu, kādi rodas starp daudzdzīvokļu namu iedzīvotājiem. |  |
|  |  |
| **II. Viedokļi**  | **97** |
| **Par Saeimas darbu**  | **7** |
| Latvijas sīkuzņēmēju asociācija „Kalve” aicina Saeimas deputātus iestāties pret ekonomiskajām sankcijām pret Baltkrieviju, jo to piemērošana radīs ievērojamus zaudējumus Latvijai un visvairāk cietīs mazie un vidējie Latvijas un Baltkrievijas uzņēmumi.Latvijas Gaļas ražotāju un gaļas pārstrādātāju asociācija izsaka pateicību deputātiem K.Olšteinam, E.Siliņai un J.Upeniekam (Neatkarīgo deputātu grupa), kuri neatbalstīja deputāta I.Līdakas (ZZS) iniciētos grozījumus Dzīvnieku aizsardzības likumā.Latviešu ārstu un zobārstu apvienība izsaka pateicību deputātei E.Siliņai (Neatkarīgo deputātu grupa) par pausto nostāju attiecībā uz ģimenes vērtību.Privātpersona izsaka viedokli par deputāti L.Čigāni (Vienotība) saistībā ar viņas izteikumiem par deputāta imunitāti.Privātpersonas pauž atbalstu deputātam A.Judinam (Vienotība) un izsaka viedokli par deputātu V.Zatleru (ZRP).Privātpersona izsaka viedokli, ka Saeimai Satversmē jānosaka jautājumi, par kuriem nevar rīkot referendumus, piemēram, pilsonības piešķiršana. |  |
| **Par valsts un pašvaldību iestāžu darbu** | **43** |
| Latvijas Tirdzniecības un rūpniecības kamera pauž viedokli par Ministru kabinetā iesniegto koncepcijas projektu „Par zemes ciparu televīzijas programmu izplatīšanu no 2014.gada”, uzsverot, ka skatītājiem bez maksas pieejamo televīzijas programmu raidīšanu no 2014.gada nodrošina VAS „Latvijas Valsts radio un televīzijas centrs”, bet nosacītas piekļuves pakalpojumus - konkursā izraudzīts komersants. Biedrība „Grupa A” aicina Saeimas Prezidiju un deputātus nekavējoties pieprasīt no Ministru kabineta detalizētas ieņēmumu un izdevumu atskaites, kam pievienoti ieņēmumus un izdevumus attaisnojoši dokumenti par 2009., 2010. un 2011.gada budžeta izpildi, un izvērtēt sniegto norēķinu atbilstību likumiem „Par valsts budžetu 2009.gadam”, „Par valsts budžetu 2012.gadam” un „Par valsts budžetu 2011.gadam”.Baltijas Saules Fonds informē, ka nosūtījis atklātu vēstuli Nacionālajai elektronisko plašsaziņas līdzekļu padomei par tās nozīmi latviešu tautas apvienošanā un morālajā un intelektuālajā atdzimšanā, un aicina panākt, lai jaunā Elektronisko plašsaziņas līdzekļu nozares attīstības nacionālā stratēģija 2012. - 2017.gadam un tās rīcības plāns, kā arī jauna sabiedriskā medija koncepcija saturiskajā ziņā būtu pakārtota latviešu tautas pastāvēšanai, nodrošinot patiesas un nacionālpatriotiskas informācijas nokļūšanu informatīvajā telpā.Kultūras un atbalsta centrs – ICEJ Latvija – aicina izvērtēt Nacionālās elektronisko plašsaziņas līdzekļu padomes priekšsēdētāja atbilstību ieņemamam amatam pēc Izraēlas vēstnieces vēstules publiskošanas.Latvijas Pašvaldību savienība atbalsta valdības apņemšanos atjaunot atalgojuma nodrošinājumu pirmsskolas iestāžu pedagogiem, vietu nodrošinājumu bērnudārzos visiem bērniem no 1,5 gadu vecuma, ja vecāki to vēlas, un katras pašvaldības tiesības patstāvīgi izvēlēties savu risinājumu, pieņemot pašvaldības saistošos noteikumus, kuros ievērotas vietējās īpatnības un resursi.Latvijas Ārstu biedrība izsaka viedokli par iepriekšējās veselības ministres B.Rozentāles iniciēto vakcinācijas procesu, kas bijis pārāk straujš un neadekvāts, un norāda, ka Latvijai jārosina diskusija par vakcinēšanos Eiropas līmenī, jo problēmas rada intensīvā migrācija un cīņa starp vakcinācijas aizstāvjiem un pretiniekiem.Aizturēto un ieslodzīto palīdzības fonds „Gara spēks” izsaka viedokli par tieslietu ministra sniegto atbildi saistībā ar SIA „Mego” cenām ieslodzījuma vietu veikalos.Biedrība „Regensburg” lūdz izvērtēt amnestijas izsludināšanas iespēju, ņemot vērā, ka Latvijas ieslodzījumu vietās notiek cilvēktiesību pārkāpumi, kas tiesiskā un demokrātiskā valstī nav pieļaujami.Privātpersona izsaka viedokli par Korupcijas novēršanas un apkarošanas biroja darbu un uzskata, ka kriminālprocesu materiālu glabāšana birojā nav droša. |  |
| **Par situāciju valstī** | **8** |
| Privātpersonas izsaka viedokli par emigrācijas un imigrācijas problēmām Latvijā, pensionēšanās vecuma paaugstināšanu, eiro ieviešanu, sabiedrības saliedēšanas politiku un minoritāšu integrēšanu sabiedrībā, kā arī pilsonības piešķiršanu nepilsoņiem. |  |
| **Citi viedokļi** | **39** |
| AS „Latvijas Neatkarīgā televīzija” informē par atteikumu pārraidīt Latvijas Elektronisko komunikāciju asociācijas reklāmas materiālu www.partv.lv, uzsverot, ka reklāma ir nepatiesa un maldinoša attiecībā uz AS „Latvijas Neatkarīgā televīzija” vēlēšanos no iedzīvotājiem iekasēt naudu par televīzijas skatīšanos. Biedrība „Tīru vidi nākotnē” iebilst pret A kategorijas piesārņojošas darbības atļaujas piešķiršanu SIA „Uzvaras-Strauti” un norāda uz uzņēmuma noliedzošo attieksmi pret apkārtējo vidi, par ko liecina regulāri sastādītie akti par vides noteikumu pārkāpumiem.Privātpersona norāda, ka mednieka apliecību, sākot no 2004.gada, nepamatoti dublē arī mednieka sezonas karte un lūdz lemt par mednieka sezonas kartes likvidēšanu, kā arī likt Valsts meža dienestam atmaksāt naudu medniekiem.Privātpersona pauž viedokli, ka prasības par autortiesībām ir nepamatotas, un iebilst pret obligātu nodevu par radio un televīzijas lietošanu.Privātpersona uzskata, ka maznodrošinātām un trūcīgām ģimenēm būtu jāpiešķir 50 procentu atlaide no ceļu nodokļa un transportlīdzekļa apdrošināšanas izdevumiem.Privātpersona norāda, ka Rīgas pilsētas 4.slimnīca ir novecojusi un tai nepieciešama renovācija, tāpēc aicina piešķirt finanšu līdzekļus tās atjaunošanai.Privātpersona norāda uz kārtības sargu nozīmi Latvijas neatkarības atjaunošanā, īpaši pieminot Augstākās padomes 1990.gada 4.maija sēdi.Privātpersona izsaka viedokli par nacionālās identitātes un sabiedrības integrācijas pamatnostādnēm un aicina ievērot nacionālisma principus. |  |
|  |  |
| **III. Sūdzības** | **57** |
| **Par Saeimas darbu**  | **5** |
| Privātpersona sūdzas par Saeimas atbildi uz iesniegumu, kurā privātpersona sūdzējās par to, ka nav pilnā apmērā saņēmusi Rīgas Komercbankas sanācijai aizdoto naudas summu pat pēc bankas darbības atjaunošanas.Privātpersona sūdzas, ka nav saņēmusi atbildi no politisko partiju apvienības „Saskaņas Centrs” frakcijas priekšsēdētāja J.Urbanoviča.Privātpersona pauž sašutumu par grozījumiem likumā „Par valsts pensijām”, kas nosaka citu koeficientu pensijas aprēķināšanai. |  |
| **Par valsts un pašvaldību iestāžu darbu** | **21** |
| Jūrmalas Dzīvokļu īpašnieku asociācija un citas organizācijas sūdzas par Jūrmalas pilsētas domi un aicina valsts institūcijas pieņemt lēmumu par Jūrmalas pilsētas domes atlaišanu un administratora iecelšanu līdz nākamajām pašvaldību vēlēšanām.Latvijas Grāmatizdevēju asociācija protestē pret Izglītības un zinātnes ministrijas īstenoto literatūras cenzēšanu mācību materiālu gatavošanā un lūdz izvērtēt cenzūras un autortiesību pārkāpumus Izglītības un zinātnes ministrijas pakļautībā esošajā Valsts Izglītības satura centrā.Invalīdu tiesību aizsardzības centrs sūdzas par to, ka 3.grupas invalīdiem nav piešķirta 100 procentu atlaide Rīgas sabiedriskajā transportā. Latvijas Veļas ražotāju asociācija sūdzas par Valsts policijas attieksmi pret darbu, noskaidrojot apstākļus, kas saistīti ar ļaunprātīgu dedzināšanu vairākos šūšanas cehos Liepājā.Saldus novada pašvaldības Kurzemītes pamatskola kritizē Saldus novada domes rīcību attiecībā uz skolas reorganizāciju un likvidāciju. Privātpersonas sūdzas par Garkalnes novada domes patvaļu attiecībā uz tai piederošās teritorijas izmantošanu un par Kandavas novada domi, kas nerisina problēmas saistībā ar SIA „Braukšanas mācību centrs” kartingu trases darbību.Privātpersona lūdz izvērtēt Rīgas pašvaldības policijas amatpersonu rīcības tiesiskumu un vispusīgi pārbaudīt Rīgas pašvaldības policijas transportlīdzekļu izmantošanas tiesiskumu.Ieslodzītais sūdzas par Valmieras cietuma administrāciju un Ieslodzījuma vietu pārvaldi, kam pārmet patvaļu un visatļautību, pazemojošu izturēšanos pret ieslodzītajiem. |  |
| **Par tiesībaizsardzības iestāžu darbu** | **18** |
| Latvijas Sīkuzņēmēju asociācija „Kalve” sūdzas par tiesībaizsardzības iestāžu darbu un to, ka organizācijai nav iespējams aizstāvēt savas tiesības.Privātpersonas sūdzas par Latgales tiesas apgabala prokuratūras virsprokurora A.Sorokina sniegto atbildi, Vidzemes apgabaltiesas tiesneses Z.Ceras pieļautajiem pārkāpumiem civillietas izskatīšanā, Latgales priekšpilsētas tiesneses I.Reikmanes prettiesisku rīcību, Rīgas pilsētas Centra rajona tiesas priekšsēdētājas S.Meliņas un priekšsēdētājas pienākumu izpildītāja I.Stubenovskas darbību.Privātpersona sūdzas par vairāku administratīvo tiesnešu darbību un lūdz mainīt likumus, lai ierobežotu administratīvo tiesnešu patvaļu un korupciju. |  |
| **Citas sūdzības** | **13** |
| Vortāla publikai.lv darbinieki sūdzas, ka Radio 101 pārkāpj Darba likumu, ka medijos daudzas likuma normas tiek piemērotas selektīvi un strādājošo tiesības tiek pārkāptas, sūtot viņus atvaļinājumā, maksājot minimālo algu, bet pārējo – honorāros, kā arī nemaksājot par virsstundām.Privātpersona sūdzas par Tukuma Neredzīgo biedrības vadītāju L.Zaķi, kas prasa biedru naudu arī no tiem biedriem, kuri ir vecāki par 80 gadiem, lai gan saskaņā ar likumu šie biedri no biedru naudas ir atbrīvoti.Privātpersona sūdzas par nepamatotām ceļa zīmēm un neatbilstošiem ātruma ierobežojumiem, autovadītāju masveida sodīšanu ar jaunās radaru sistēmas palīdzību, neprofesionālu autoceļu būvi, sliktu ceļu kvalitāti, maksas autostāvietām.Privātpersona sūdzas par zemes nodokļa apmēru, kuru tai kā politiski represētai personai nākas maksāt par piederošo zemi. Privātpersona sūdzas par Latvijas pensiju sistēmu, daudzdzīvokļu nama apsaimniekotāja darbību, dzīves apstākļiem. |  |
|  |  |
| **IV. Informācijas pieprasījumi** | **19** |
|  |  |
| **V. Dažādi iesniegumi** | **162** |
|  |  |
|  |  |